**Matic Török** (s. 26. heinäkuuta 2003 Kranj, Slovenia) on slovenialainen jääkiekkoilija, joka edustaa SM-liigajoukkue KooKoota. Hän on pelipaikaltaan oikea laitahyökkääjä.

Ura
---

### Seuraura

Török on HD Jesenice Mladin kasvatti. Kaudella 2018–2019 hän oli B-nuorten monikansallisessa International Hockey Leaguessa tehoilla 14+13=27 joukkueen paras maalintekijä Miha Krmeljin kanssa ja toiseksi paras pistemies hänen jälkeensä. Suurimman osan kaudestaan Török pelasi kuitenkin Jesenice Mladissa monikansallista A-nuorten Erste Bank Young Stars Leaguea.

Kaudeksi 2019–2020 Török siirtyi Suomeen KooKoon B-nuoriin. Hänen siirtoonsa oli vaikuttamassa neljä edellistä kautta organisaatiossa valmentanut Lovro Bajc, joka toimi myös Slovenian alle 20-vuotiaiden maajoukkueen päävalmentajana. Törökin lisäksi Bajc oli houkutellut KooKoohon vuotta aiemmin toisen slovenialaispelaajan, Tom Sojerin. Kaudella 2020–2021 Török oli tehoilla 16+14=30 seuran U18-joukkueen paras pistemies ja maalintekijä tehoilla 16+14=30. Joulukuussa 2020 hän pelasi kotimaassaan kolme ottelua lainalla Slovenian liigaa HDD Jesenicessä tehden kolme syöttöpistettä, kun Suomen Jääkiekkoliiton sarjat olivat tauolla Suomen koronavirusrajoitusten vuoksi. Török teki näin ollen miesten pääsarjadebyyttinsä 17-vuotiaana 13. joulukuuta 2020 HK Celjeä vastaan. Hän teki Jesenicen 10–1-murskavoittoon päättyneessä ottelussa kaksi syöttöpistettä.

Toukokuussa 2021 Török teki KooKoon kanssa 2+1-vuotisen SM-liigasopimuksen. Hän pelasi kauden 2021–2022 suurimmaksi osaksi seuran U20-joukkueessa. Török oli tehoilla 18+21=39 joukkueen toiseksi paras maalintekijä ja kolmanneksi paras pistemies. Hän debytoi myös KooKoon liigajoukkueessa, jossa Török pelasi kaksi runkosarjaottelua ilman tehopisteitä. Hän teki liigadebyyttinsä runkosarjan yhdeksännellä kierroksella 1. lokakuuta 2021 vieraissa Tapparaa vastaan. Török merkittiin kolmella täydellä ketjulla otteluun lähteneen KooKoon nelosketjuun Eetu Paasovaaran kanssa. Hän sai ottelussa jääaikaa 5.14 minuuttia.

Török pelasi kauden 2022–2023 suurimmaksi osaksi KooKoon U20-joukkueessa. Hän pelasi SM-liigassa 16 runkosarjaottelua tehopistein 2+1=3. Török teki liigauransa avausmaalin tasan vuosi liigadebyyttinsä jälkeen uransa kuudennessa ja kauden neljännessä ottelussaan 1. lokakuuta 2022 vieraissa Porin Ässiä vastaan. Huhtikuussa 2023 hän teki KooKoon kanssa 1+1-vuotisen jatkosopimuksen. Varsinaisella SM-liigan tulokaskaudellaan 2023–2024 Török pelasi 50 runkosarjaottelua tehopistein 3+6=9. KooKoon liigakauden päätyttyä hän vahvisti seuran U20-joukkuetta pudotuspeleissä. Török oli KooKoon paras pistemies ja maalintekijä tehoilla 8+2=10. Huhtikuussa 2024 seura uutisoi käyttäneensä hänen sopimuksessaan olleen option ja tehneen Törökin kanssa vuoden mittaisen jatkosopimuksen.

### Maajoukkueura

Török pelasi alle 20-vuotiaiden IA-divisioonan MM-kilpailuissa vuosina 2020 ja 2023. Ensimmäisessä turnauksessa hän oli kahdella osumallaan Slovenian paras maalintekijä ja Török jakoi joukkueen sisäisen pistepörssin voiton neljän muun pelaajan kanssa. Jälkimmäisessä turnauksessa hänet palkittiin Slovenian turnauksen parhaana pelaajana. Török pelasi myös IB-divisioonan MM-kilpailuissa vuonna 2022, jolloin hän toimi joukkueen kapteenina. Török jakoi kolmella osumallaan Slovenian sisäisen maalipörssin voiton Marcel Mahkovecin ja Žiga Mehlen kanssa.

Török pelasi myös alle 18-vuotiaiden IB-divisioonan MM-kilpailuissa vuonna 2019.

Slovenian A-maajoukkueessa Török on pelannut kolme ottelua tehden kaksi maalia. Hän teki A-maajoukkuedebyyttinsä Tamás Sárközy Memorial Tournamentissa 9. marraskuuta 2023 Budapestin Tüskecsarnokissa Italiaa vastaan. Ensimmäisen A-maajoukkuemaalinsa Török teki seuraavassa ottelussa 10. marraskuuta 2023 Ukrainaa vastaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | HD Jesenice Mladi | EBYSL | 30 | 10 | 14 | 24 | 10 | 6 | 0 | 1 | 1 | 4 | U18 D1B | 5 | 0 | 0 | 0 | 2 |
| 2019–2020 | KooKoo | B-SM | 41 | 17 | 14 | 31 | 14 | – | – | – | – | – | JMM D1A | 5 | 2 | 0 | 2 | 0 |
| 2020–2021 | KooKoo | U18-SM | 23 | 16 | 14 | 30 | 12 | – | – | – | – | – |
|  | KooKoo | U20-SM | 15 | 6 | 4 | 10 | 6 | – | – | – | – | – |
|  | HDD Jesenice | Slovenia | 3 | 0 | 3 | 3 | 4 | – | – | – | – | – |
| 2021–2022 | KooKoo | U20-SM | 40 | 18 | 21 | 39 | 20 | – | – | – | – | – | JMM D1B | 5 | 3 | 1 | 4 | 2 |
|  | KooKoo | SM-liiga | 2 | 0 | 0 | 0 | 0 | – | – | – | – | – |
| 2022–2023 | KooKoo | U20-SM | 32 | 13 | 17 | 30 | 46 | 4 | 0 | 1 | 1 | 0 | JMM D1A | 5 | 2 | 2 | 4 | 4 |
|  | KooKoo | SM-liiga | 16 | 2 | 1 | 3 | 2 | – | – | – | – | – |
| 2023–2024 | KooKoo | U20-SM | 4 | 3 | 2 | 5 | 0 | 8 | 8 | 2 | 10 | 2 |
|  | KooKoo | SM-liiga | 50 | 3 | 6 | 9 | 6 | – | – | – | – | – |
| 3 kautta | yhteensä | SM-liiga | 68 | 5 | 7 | 12 | 8 | – | – | – | – | – |
| 1 kausi | yhteensä | Slovenia | 3 | 0 | 3 | 3 | 4 | – | – | – | – | – |

Lähteet
-------

* Matic Török The Internet Hockey Databasessa (englanniksi)
* Matic Török Eurohockey-sivustolla (englanniksi)
* Matic Török *Elite Prospects*. Everysport Media Group AB.  (englanniksi)

### Viitteet

1. 1 2  Nuori Matic Török jatkaa oranssimustissa *kookoo.fi*.  8.4.2023. KooKoo Hockey Oy. Viitattu 6.5.2023.
2. 1 2 3 4 5 6 7 8  Matic Török *Elite Prospects*. Everysport Media Group AB.  (englanniksi)
3. ↑  Tilastot - Matic Török *liiga.fi*. Jääkiekon SM-liiga Oy. Viitattu 3.10.2021.
4. ↑  Elite Prospects - HD Jesenice Mladi U18 *eliteprospects.com*. Everysport Media Group AB. Viitattu 3.10.2021. (englanniksi)
5. ↑  Ruuth, Nooa: Suomalaisessa junioritoiminnassa havaittavissa mielenkiintoinen ilmiö – slovenialaisnuorukaisia virtaa Suomeen pelaamaan *Leijonat.com*.  22.8.2021. Nordic Sport Media. Viitattu 3.10.2021.
6. ↑  Elite Prospects - KooKoo U18 *eliteprospects.com*. Everysport Media Group AB. Viitattu 3.10.2021. (englanniksi)
7. ↑  Game detail: 13 Dec 2020, HDD Sij Acroni Jesenice - HK Celje *eurohockey.com*.  13.12.2020. European Ice Hockey Online AB & eSports.cz s.r.o. Viitattu 3.10.2021. (englanniksi)
8. ↑  KooKoo palasi tositoimiin – Kasa junioreita mukana kesäjaksolla *kookoo.fi*.  17.5.2021. KooKoo Hockey Oy. Viitattu 3.10.2021.
9. ↑  Elite Prospects - KooKoo U20 *eliteprospects.com*. Everysport Media Group AB. Viitattu 31.5.2022. (englanniksi)
10. ↑  Tappara - Kookoo, 1.10.2021 *liiga.fi*.  1.10.2021. Jääkiekon SM-liiga Oy. Viitattu 3.10.2021.
11. ↑  Tappara - Kookoo, 1.10.2021 *liiga.fi*.  1.10.2021. Jääkiekon SM-liiga Oy. Viitattu 3.10.2021.
12. ↑  Ässät - Kookoo, 1.10.2021 *liiga.fi*.  1.10.2021. Jääkiekon SM-liiga Oy. Viitattu 3.10.2021.
13. ↑  KooKoo U20 - Roster, News, Stats & More *eliteprospects.com*. Everysport Media Group AB. Viitattu 9.4.2024. (englanniksi)
14. ↑  Matic Török jatkossakin oranssimusta *kookoo.fi*.  11.4.2024. KooKoo Hockey Oy. Viitattu 11.4.2024.
15. ↑  Elite Prospects - Slovenia U20 *eliteprospects.com*. Everysport Media Group AB. Viitattu 3.10.2021. (englanniksi)
16. ↑  Elite Prospects - Slovenia U20 *eliteprospects.com*. Everysport Media Group AB. Viitattu 20.3.2022. (englanniksi)

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo